Tragédia v Monkovej doline, pri ktorej v júli zahynuli dve turistky po tom, ako sa spod Hlásnej skaly zosunula lavína zo skál a bahna na drevený prístrešok, kde sa pred prudkým lejakom ukrývalo 16 ľudí, nastolila aj otázku, či je bezzásah vhodnou formou manažmentu tatranských lesov. Zatiaľ čo niektorí zastávajú názor, že ma kľúčový podiel viny na tomto nešťastí, iní tvrdia, že pri takomto intenzívnom daždi nehrá rozhodujúcu úlohu, či na mieste stojí zdravý zelený les alebo mŕtve stromy.